送盧舍人朝覲
作者：貫休
朝代：唐

paragraphs: 羶行無爲日，垂衣帝道亨。
聖真千載聖，明必萬年明。
重德須朝覲，流年不可輕。
洪才傳出世，清甲得高名。
罕玉藏無映，嵇松畫不成。
起銜軒后勅，醉別亞夫營。
燒闊荆州熟，霞新峴首晴。
重重堯雨露，去去漢公卿。
白髮應從白，清貧但更清。
夢緣丹陛險，春傍綵衣生。
既握鍾繇筆，須調傅說羹。
倘因星使出，一望問支鏗。